U-I-6/07
Natisni
Opravilna št.:
U-I-6/07
Datum odločitve:
6. 2. 2008
ECLI:
ECLI:SI:USRS:2008:U.I.6.07
Akt:
Zakon o medijih (Uradni list RS, št. 110/06 – ur. p. b.) (ZMed), 2. odst. 112. čl.
Izrek:
Pobuda za začetek postopka za oceno ustavnosti drugega odstavka 112. člena Zakona o medijih (Uradni list RS, št. 110/06 – ur. p. b.) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Kabelsko razdelilni sistem Rotovž, d. d., Maribor
Datum vloge:
9. 1. 2007
Vrsta odločitve:
sklep
Vrsta rešitve:
zavrženje
Dokument:
US27933
Dokument v PDF obliki:
U-I-6-07.pdf
105 KB
Prenesite datoteko
U-I-6/07-10
6. 2. 2008
SKLEP
Ustavno sodišče je v postopku za preizkus pobude družbe Kabelsko razdelilni sistem Rotovž, d. d., Maribor, ki ga zastopajo Ivan Gorjup, Katja Gorjup, Vesna Gorjup Zupanič, Robert Berkovič, Nataša Štelcer, in Franci Košar, odvetniki v Mariboru, na seji 6. februarja 2008
s k l e n i l o:
Pobuda za začetek postopka za oceno ustavnosti drugega odstavka 112. člena Zakona o medijih (Uradni list RS, št. 110/06 – ur. p. b.) se zavrže.
O b r a z l o ž i t e v
1. Pobudnica izpodbija drugi odstavek 112. člena Zakona o medijih (v nadaljevanju ZMed), ker naj bi z nalaganjem obveznosti brezplačnega razširjanja programov zaradi javnega interesa nesorazmerno omejil in s tem posegel v svobodno gospodarsko pobudo iz 74. člena Ustave. S tem naj bi ogrozil eksistenco operaterjev, kar naj bi bilo v nasprotju z gospodarsko in socialno funkcijo lastnine iz 67. člena Ustave. Svoj pravni interes utemeljuje z izdano odločbo inšpektorja za kulturo in medije, zoper katero se je pritožila.
2. Pobudo za začetek postopka za oceno ustavnosti predpisa lahko da vsak, če izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). V primerih, ko izpodbijani predpis ne učinkuje neposredno, se pobuda lahko vloži šele po izčrpanju pravnih sredstev zoper posamični akt, izdan na podlagi tega predpisa, hkrati z ustavno pritožbo pod pogoji iz 50. do 60. člena ZUstS. Predpostavka za vložitev ustavne pritožbe in pobude v takšnih primerih je izčrpanost pravnih sredstev tudi po vsebini, kar pomeni, da mora pobudnik trditve o domnevni neustavnosti ureditve, na kateri temelji odločitev v njegovem primeru, uveljavljati že v postopku pred pristojnimi sodišči (glej sklep Ustavnega sodišča št. U-I-275/07 z dne 22. 11. 2007, Uradni list RS, št. 110/07). Pobudnica ni izkazala, da bi zoper inšpekcijsko odločbo izčrpala pravna sredstva. Zato je Ustavno sodišče iz razlogov, navedenih v prej omenjenem sklepu, pobudo zavrglo.
3. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnici in sodniki dr. Zvonko Fišer, mag. Marta Klampfer, mag. Marija Krisper Kramberger, mag. Miroslav Mozetič in dr. Ciril Ribičič. Sklep je sprejelo soglasno.
Jože Tratnik
Predsednik